Sigurd Erixon
Store norske leksikon,Historie,Kulturhistorie,Kulturhistorikere, etnologer og folklorister
Sigurd Erixon var en svensk etnolog og kulturhistoriker. Han var professor i nordisk og sammenlignende folkelivsforskning ved Nordiska museet i Stockholm i årene 1934–1955.
Erixon utgav en rekke grunnleggende arbeider om svensk bygningshistorie, innredningskultur, folkekunst og bondesamfunnets struktur og historiske ervervsformer, blant annet Svenskt folkliv (1938) og Svensk byggnadskultur (1947). Han var medutgiver av det store verket Svenska kulturbilder (1929–1938) og Atlas över svensk folkkultur (1957), redaksjonssekretær for samleverket Nordisk kultur fra 1931 og utgav tidsskriftet Folk-liv fra 1937.Han ble utnevnt til æresdoktor ved Universitetet i Oslo i 1956. Les mer i Store norske leksikon etnologi kulturhistorie